Dè tha sa cho-shaoghal?
Airson post-d a sgrìobhadh
an leig thu leas clàradh le solaraiche
do charaid-sa?
Dè mu dhèidhinn lìonra an fhòn aca-san?
[Miamh]
Tha fhios nach leig thu leas idir
air sgàth ’s nan stannardan a leigeas leis na seirbheisean sin
conaltradh le duine sam bith
ge b’ e cò an solaraiche aca.
Gun cho-nasgadh,
bhiodh agad ri fo-sgrìobhadh fhaighinn
le iomadh solaraiche.
No nas miosa buileach,
ghabhadh an t-seirbheis leis an àireamh as motha
de luchd-cleachdaidh thairis a h-uile gin eile
agus aig deireadh na sgeòil bhiodh lèir-shealbhachdan
agus cunnart droch-dhìola ann.
Mar sin dheth, carson a bu chòir dhan a h-uile duine fo-sgrìobhadh
air an aon ùrlar gus videothan is teachdaireachdan a cho-roinneadh?
Carson nach eil na lìonraidhean sòisealta ceangailte ri chèile?
Tha gach planaid an-seo coltach ri solaraiche seirbheise.
Le innleachd mheadhanaichte,
chan urrainn dhut conaltradh ach le daoine
a tha air an aon planaid ’s a tha thu fhèin.
Nise, saoil…
gum b’ urrainn dhut conaltradh le daoine
air planaidean eile.
Saoil…
gum b’ urrainn dhut videothan, tachartasan,
grad-theachdaireachdan, meanbh-bhlogaichean…
a cho-roinneadh leis an domhan gu lèir.
Saoil…
nach biodh e gu diofar cò leis a tha thu.
’S e cànan cumanta a tha sna stannardan
a chùm conaltradh bathair-bhog.
Le clàradh air gin sam bith dhe na seirbheisean seo
’s urrainn dhut conaltradh
le domhan ioma-dhòigheach
gun a bhith ceangailte ri aon chorporaid a-mhàin.
Seo an domhan co-naisgte.
An co-shaoghal!